De què o de qui es parla en el text següent?:
Com que suposo que ara a l'estiu molts de nosaltres hem viatjat o viatjarem al nord del Pirineus, m'agradaria aprofitar per posar al dia la situació de l'occità a tots els territoris on es parla.Començaré jo mateix. Vaig estar fa uns dies a Banheres de Luishon on feien un "Grand bal occitan". Hi havia força gent, i molts joves, però la majoria parlaven en francès, i algun en català. Els músics cantaven en occità però presentaven les cançons en francès. Fins i tot un dels músics es va disculpar perquè el patuès (si, va dir patuès) que ell parlava era diferent del d'aquella zona. Força depriment tot plegat. Com que l'endemà havia d'anar a la Vall d'Aran vaig pensar: "demà t'animaràs una mica". Però no. La majoria de coses estan en castellà, fins i tot les institucionals o els cartells municipals. Poca gent parlant en aranès. Al concert de festa major d'Arties algú va agafar el micro i va cridar "Visca Catalunya i visca la Val d'Aran", poca gent va respondre i fins i tot un va cridar "Viva España!". Ja sé que a la Vall d'Aran hi ha molts estiuejants madrilenys i del sud en general, però la situació la vaig trobar força desoladora. Espero les vostres opinions. P.D.: Sóc nou al Racó i és el primer fil que obro, així que si he comès algun error no us em llanceu a la jugular.
Pirineus : muntanya, Banheres de Luishon : Entitat_Geopolítica, Vall d'Aran : Entitat_Geopolítica, Val d'Aran : Entitat_Geopolítica, Catalunya : Entitat_Geopolítica, España : Entitat_Geopolítica, festa major d'Arties : esdeveniment, madrilenys : grup_humá